ZAGREB - Više od 10 milijuna kuna večeras je osvojio sretni dobitnik iz Kaštel Sućurca pogodivši Bingo 33.

Novi milijunaš listić je uplatio 2. rujna u 12:01 u Kaštel Sućurcu na prodajnom mjestu Hrvatske Lutrije u ulici Dr. Franje Tuđmana.

Ukupan iznos koji odlazi sretnom igraču je 10.856.741, 99 kuna. Dobitna kombinacija bila je 70096-00342.

Iz Hrvatske lutrije čestitaju sretnom dobitniku te ga pozivaju da se što prije javi i podigne svoj dobitak.